ไฟแนนซ์ทูเดย์
...ชาติชาย พยุหนาวีชัย ผู้อำนวยการธนาคารออมสินคนใหม่ เปิดตัวเป็นทางการไปแล้ว พร้อมตั้งเป้าปล่อยสินเชื่อแสนล้านกำไรหมื่นล้าน อีกไม่นานคงได้เห็นว่าทำได้ตามเป้าหรือไม่ นอกจากนี้ยังต้องตามติดผลงานของผู้อำนวยการคนใหม่ที่จะเข้าไปสางทุจริตของธนาคารที่มีหลายคดีซุกกันมาหลายยุคหลายสมัย ว่าจะกล้าเดินหน้าออกมาเปิดเผยความจริง หาคนผิดมารับผิดชอบขนาดไหน
22 ม.ค. 2558

...ชาติชาย พยุหนาวีชัย ผู้อำนวยการธนาคารออมสินคนใหม่ เปิดตัวเป็นทางการไปแล้ว พร้อมตั้งเป้าปล่อยสินเชื่อแสนล้านกำไรหมื่นล้าน อีกไม่นานคงได้เห็นว่าทำได้ตามเป้าหรือไม่ นอกจากนี้ยังต้องตามติดผลงานของผู้อำนวยการคนใหม่ที่จะเข้าไปสางทุจริตของธนาคารที่มีหลายคดีซุกกันมาหลายยุคหลายสมัย ว่าจะกล้าเดินหน้าออกมาเปิดเผยความจริง หาคนผิดมารับผิดชอบขนาดไหน
...หลายคนเห็นผลงานของ สาลินี วังตาล ประธานธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ในการฟื้นฟูธนาคารแล้ว ได้แต่บอกว่าเธอคนนี้ไม่ธรรมดา ลุยดะทุกเรื่อง ไม่ยกเว้นแม้แต่เรื่องเอาผิดกับอดีตผู้บริหาร พนักงาน ลูกค้า รวมกันเกินกว่าครึ่งร้อย หลังจากสืบสวนสอบสวนแล้วพบว่ามีการกระทำที่ไม่ชอบมาพากล ทำให้แบงก์เสียหาย มีหนี้เสียท่วมแบงก์ในช่วงที่ผ่านมา
...นริศ ชัยสูตร อธิบดีกรมธนารักษ์ ว่าที่รองปลัดกระทรวงการคลัง ยังลุยทำหน้าที่อธิบดีกรมธนารักษ์ ล่าสุดบินข้ามทะเลไปประเทศอังกฤษ เพื่อร่วมลงนามสัญญาความร่วมมือทางวิชาการด้านเหรียญกษาปณ์กับโรงกษาปณ์ของอังกฤษ เมื่อสัปดาห์ที่ผ่านมา คาดว่าจะเป็นผลงานทิ้งทวนก่อนเข้ามานั่งเก้าอี้เป็นผู้บริหารกระทรวง
...เผลอแผล็บเดียวก็จะใกล้สิ้นเดือน ม.ค. 2557 แล้ว แต่มาตรการกระตุ้นเศรษฐกิจของรัฐบาล ดูยังไม่ค่อยเห็นผลอย่างที่คาดหวังไว้ การเบิกจ่ายงบประมาณที่เคยอืด เคยช้ายังไง ก็ยังอืด ยังช้าเหมือนเดิม ไม่เปลี่ยนแปลง กระทรวงการคลังเลยต้องมีการขันนอต ด้วยการเรียกหัวหน้าส่วนราชการที่มีงบลงทุนเกิน 1,000 ล้านบาท มาทำความเข้าใจ หากลงทุนไม่ทันอาจต้องใช้ไม้ตาย โยกงบไปลงทุนในโครงการอื่นที่มีความพร้อม ไม่เช่นนั้นเศรษฐกิจมีหวังเดี้ยงอีกปี